Source: https://podnikam.sk/prehlad-12-klucovych-zmien-pre-podnikatelov-platnych-od-roku-2014/
Timestamp: 2020-07-07 08:10:52+00:00
Document Index: 3724794

Matched Legal Cases: ['§69', '§ 30', '§ 6', '§ 6', '§ 6', '§52', '§ 6']

Prehľad 12 kľúčových zmien pre podnikateľov platných od roku 2014 | Podnikam.sk '); document.write(''); }
2. januára 2014 Zdroj Podnikam.SK, Acacce Tlačiť
Prinášame zoznam najdôležitejších zmien v podnikaní od roku 2014. Vybrané zmeny v oblasti poistení, DPH, dane z príjmu a účtovníctva.
Zmeny v podnikaní od roku 2014. Aj v roku 2014 nastanú výrazné zmeny pre podnikateľské jednotky, ktoré významne ovplyvnia podnikateľské prostredie na Slovensku. Tu je ich zoznam.
1. Elektronická komunikácia s Finančnou správou
Od začiatku nového roka platí povinnosť výhradne elektronickej komunikácie s daňovými a colnými úradmi pre všetkých platcov dane z pridanej hodnoty a daňových poradcov, advokátov a zástupcov za daňový subjekt, ktorý zastupujú pri správe daní. Koncom novembra bolo takýchto podnikov 30-tisíc. Ich počet teda za posledný mesiac roka o polovicu klesol.
Finančná správa už od 1. januára 2014 uviedla do prevádzky nový portál, ktorý je vstupnou bránou pre elektronickú komunikáciu. Dostupný je na adrese www.financnasprava.sk/titulna-stranka. Registrácia na novom portáli je možná od 1. januára 2014.
» Viac sa dočítate tu
2. Nové povinnosti v súvislosti s registračnými pokladnicami
3. Zmeny v zdravotnom poistení
Od začiatku roka 2014 si samostatne zárobkovo činné osoby musia nanovo vypočítať výšku preddavku na zdravotné poistenie na rok 2014 podľa pravidiel, ktoré zaviedla vláda Roberta Fica. Vychádzajú pritom zo základu dane z príjmov z podnikania (riadok 43), ktorý si vypočítali v daňovom priznaní za rok 2012.
» Kalkulačka – Výpočet poistného pre SZČO do zdravotnej poisťovne od 1.1.2014
4. Zmeny v sociálnom poistení od 1.1.2014
» Viac sa dočítate tu (+ tabuľka odvodov)
5. Daň z pridanej hodnoty
5.1 Kontrolný výkaz
Kontrolný výkaz by mal slúžiť najmä na spárovanie vzájomných operácii medzi platiteľmi dane, t.j. slúžiť na zefektívnenie výberu daní, a obmedziť daňové podvody spôsobné nezahrnutím daňovej povinnosti u dodávateľov pri súčasnom uplatnení nároku na odpočet DPH u odberateľov. „Zavedenie kontrolného výkazu súčasne vnímame aj ako vhodný nástroj pri uplatňovaní inštitútu ručenia za daň zo strany finančnej správy,“ uviedol Peter Pašek, Managing Director, Accace k.s.
Dôvodom je skutočnosť, že na základe kontrolných výkazov finančná správa bude môcť rýchlo identifikovať odberateľov, ktorí si odpočítali DPH od platiteľov, ktorí sa nachádzajú na tzv. „čiernom“ zozname FR SR, a ktorí na druhej strane dané dodania vo svojom kontrolnom výkaze neuviedli, resp. priznali avšak svoju daňovú povinnosť si neuhradili.
TIP: Podnikatelia budú môcť byť vymazaní z čiernej listiny daniarov
Kontrolný výkaz sa bude podávať vo formáte xml.
TIP: Otázky a odpovede ku kontrolnému výkazu DPH
5.2 Rozšírenie tzv. „tuzemského samozdanenia“
Čo sa týka rozšírenia tzv. „tuzemského samozdanenia“ tak ten by sa mal rozšíriť o dodania konkrétnych druhov poľnohospodárskych plodín, železa a ocele, okrem kovového odpadu a šrotu (pozn. kovový šrot a odpad je osobitne riešený v §69 ods. 12 písm. a) Zákona o DPH) a vybraných výrobkov zo železa a ocele, mobilných telefónov a integrovaných obvodov v prípade ak základ dane na faktúre v prípade dodania týchto komodít medzi dvoma platiteľmi dosiahne sumu 5 000 eur a viac.
TIP: Na dodávky z iného členského štátu sa pravidlo prenosu nevzťahuje
Cieľom tohto opatrenia je zabránenie „kolotočovým“ podvodov s týmito komoditami. „Osobne považujeme zavedenie režimu tzv. „tuzemského samozdanenia“ za najefektívnejší nástroj v boji proti daňovým podvodom na DPH v prípade transakcií medzi platiteľmi dane,“ uviedol Pašek.
5.3 Lehota na vyhotovenie dokladov o oprave základu dane
Vhodnou zmenou je aj nové ustanovenie, ktoré upravuje lehotu na vyhotovenie dokladov o oprave základu dane. Táto lehota bude stanovená na 15 dní od konca kalendárneho mesiaca, v ktorom nastala skutočnosť rozhodná na vykonanie predmetnej opravy základu dane.
TIP: Oprava chýb v súhrnnom výkaze DPH
„Rovnako vnímame pozitívne aj nové paragrafové znenie, ktoré umožní, aby príjemca plnenia nemusel opraviť odpočítanú daň iba na základe vyhotoveného dokladu o oprave základu dane zo strany dodávateľa, t.j. tak ako funguje v súčasnosti. S dokladmi o oprave základu dane v praxi vznikajú problémy najmä z toho dôvodu, že v súčasnosti neexistuje zákonná lehota, v ktorej je povinnosť takýto doklad vyhotoviť,“ uviedol Pašek.
Súhrnný výkaz k DPH pri poskytnutí služieb
5.4 Rozšírenie povinnosti zložiť zábezpeku
Po novom sa povinnosť skladať zábezpeku bude vzťahovať aj na tie zdaniteľné osoby, ktoré sa stanú platiteľmi z dôvodu nadobudnutia hmotného a nehmotného majetku v rámci nabodnutého podniku alebo jeho časti, ak by sa ako „bežní“ žiadatelia o registráciu považovali za „rizikový“ subjekt, u ktorého by správca dane pristupoval k vyrubeniu zábezpeky.
V podstate sa na danú skupinu bude nazerať rovnako ako na zdaniteľné osoby, ktorá sa registrujú na DPH „bežným“ spôsobom. „Predmetnú zmenu považujeme za významnú z hľadiska skutočnosti, že práve kúpa podnikov alebo ich časti sa často používala nie len na samotné získanie registrácie k DPH, ale aj k spôsobu obchádzania vyrubenia zábezpeky u rizikových zdaniteľných osôb. Dôvodom bola skutočnosť, že súčasné znenie Zákona o DPH podobné ustanovenie nepozná,“ uviedol Pašek.
TIP: Zábezpeka na DPH
6. Daň z príjmov
6.1 Daňové licencie
Pre oblasť dane z príjmov by sme chceli poukázať na plánované zavádzanie tzv. daňových licencií zo strany MF SR. Výška takejto „minimálnej dane“ bude závisieť pritom od výšky tržieb spoločnosti a od toho či sa bude spoločnosť považovať za platiteľa dane z pridanej hodnoty (DPH) alebo nie. Neplatiteľ DPH s tržbami do 500 000 eur by mal platiť 480 eur, platiteľ DPH s tržbami do 500 000 eur bude platiť 960 eur a pre subjekty s tržbami nad 500 000 eur MF SR stanovilo výšku daňovej licencie na úrovni 2 880 eur.
Kto nebude licenciu platiť
TIP: Všetko o daňových licenciách pre podnikateľov
TIP: Daňové licencie budú môcť podnikatelia započítať v ďalších rokoch + príklad
6.2 Zmena zdanenia využívania služobného vozidla aj na osobné účely
Od budúceho roka by sa malo zmeniť aj zdanenie využívania služobného vozidla aj na súkromné účely. Zmena spočíva v tom, že firemné vozidlo, ktoré môže zamestnanec využívať aj na súkromné účely, mu zdaní jeho zamestnávateľ inak než doteraz. Po novom sa navrhuje, aby sa počas ďalších rokoch nasledujúcich po roku zaradenia vozidla do užívania vychádzalo pri výpočte nepeňažného príjmu (pozn. 1 % zo vstupnej ceny vozidla) zo vstupnej ceny ktorá by sa každoročne znižovala o 12,5 % z hodnoty.
Zruší sa teda prax zdaňovania „starých“ vozidiel nespravodlivo vysokou daňou, pričom vozidlo sa bude môcť „dodaňovať“ zamestnancom maximálne po dobu 8 rokov.
6.3 Zjednotenie spodnej hranice preddavkov
6.4 Dodanenie záväzkov
20 % menovitej hodnoty záväzku alebo jeho nesplatenej časti, ak uplynulo viac ako 360 dní po dátume splatnosti,
50 % menovitej hodnoty záväzku alebo jeho nesplatenej časti, ak uplynulo viac ako 720 dní po dátume splatnosti,
100 % menovitej hodnoty záväzku alebo jeho nesplatenej časti, ak uplynulo viac ako 1080 dní po dátume splatnosti.
6.5 Daňové straty
Od roku 2014 bude možné umoriť daňové straty už len po dobu 4 zdaňovacích období a to rovnomerne. Podľa aktuálneho znenia ZDP je možnosť umorovania nastavená na dobu 7 zdaňovacích období, pričom umorovaná výška nie je limitovaná.
Neumorené daňové straty za roky 2010 až 2013 alebo súčet týchto neumorených daňových strát bude možné od roku 2014 odpočítať už len rovnomerne po dobu 4 rokov. V prípade, ak daňovník mohol straty vykázané v rokoch 2010 až 2012 odpočítavať v nasledujúcich zdaňovacích obdobiach od ich vykázania, ale ich neodpočítal, musí už postupovať spôsobom podľa § 30 ods. 1 ZDP účinného od 1. januára 2014, t.j. nemôže ich douplatňovať podaním dodatočného daňového priznania spôsobom platným do konca roka 2013.
TIP: Daňové tlačivá pre daň z príjmu za rok 2013 už sú schválené
FO už nebude môcť odpočítať daňové straty vykázané v rokoch 2010 a 2011 od úhrnu čiastkových základov dane podľa § 6 až 8 ZDP, ale už iba od čiastkového základu dane podľa § 6 ods. 1 a 2 ZDP. Len neumorená výška daňových straty napríklad za rok 2009, na ktorú sa podľa pôvodného znenia ZDP účinného do konca roku 2009 vzťahovala možnosť umorovania iba počas 5 nasledujúcich zdaňovacích období, môže umoriť v doposiaľ neumorenej výške v zdaňovacom období 2014.
V prípade uplatňovania daňovej straty u FO z obdobia pred 01. januárom 2010 ostáva aj možnosť ich odpočítania od úhrnu čiastkových základov dane z príjmov podľa § 6 až 8 ZDP.
6.6 Zníženie sadzby dane z príjmov právnických osôb
Od roku 2014 je plánované zníženie sadzby dane z príjmov právnických osôb z 23% na 22%. Schválené znenie §52w ZDP, ktoré ustanovuje, že znížená sadzba dane z príjmov PO sa prvý krát použije na zdaňovacie obdobie, ktoré sa začína najskôr 1. januára 2014, t.j. nebude sa týkať hospodárskeho roku PO, ktorý začal pred 01. januárom 2014. Je potrebné upozorniť, že predmetná zmena bude mať rovnako vplyv na výpočet preddavkov PO od januára 2014.
6.7 Daňová evidencia
S účinnosťou od 1.januára 2014 si preto daňovníci s príjmami podľa § 6 ZDP, ktorí uplatňujú preukázateľné výdavky, budú môcť vybrať, či budú viesť
TIP: Prechod z jednoduchého na podvojné účtovníctvo
Pre oblasť účtovníctva by sme chceli poukázať na zavedenie inštitútu mikroúčtovných jednotiek (ďalej len „MUJ“), ktorých výhodou bude povinnosť podávania zjednodušenej formy poznámok v porovnaní s bežnými účtovnými jednotkami.
Za MUJ sa pritom bude rozumieť obchodná spoločnosť, družstvo, fyzická osoba podľa účtujúca v sústave podvojného účtovníctva a pozemkové spoločenstvo, ak:
1. celková „brutto“ hodnota majetku nepresiahla 350 000 eur,
TIP: Analýza novely zákona o účtovníctve
Podnikatelia musia dohodu o elektronickej komunikácii podpísať aj s colníkmi
8. Zmena v minimálnej mzde na rok 2014
Minimálna mzda sa od januára 2014 zvýši o 4,2 %, resp. o 14,3 eura na 352 eur. Minimálny hodinový zárobok v budúcom roku dosiahne 2,023 eura namiesto súčasných 1,941 eura. Najnižšie zárobky tak na budúci rok vzrastú najrazantnejšie od prijatia eura v roku 2009.
9. Podnikatelia majú povinnosť uvádzať pri komunikácií s bankou číslo ich bankového účtu v tvare IBAN
Podľa požiadaviek SEPA sú všetci podnikatelia povinní od 1. 2. 2014 pri komunikácii s bankami používať bankové účty v tvare IBAN. Zmeny nastanú aj pri inkasných príkazoch. Fyzické osoby majú povinnosť prechodu na IBAN v predĺženej lehote, a to od 1. 2. 2016.
10. Štatutári firiem nebudú garančne poistení
Štatutári firiem alebo zamestnanci, ktorí majú najmenej 50-percentnú účasť na majetku zamestnávateľa, nebudú v prípade vzniku platobnej neschopnosti zamestnávateľa krytí dávkou garančného poistenia.
11. Od januára musia obce daniarom ohlasovať ambulantný predaj
12. Kolektívne dohody vyššieho stupňa
Parlament prelomil prezidentove veto a opätovne schválil zákon o kolektívnom vyjednávaní, ktorý zásadným spôsobom obmedzuje slobodu zamestnávateľov s viac ako 20 zamestnancami. Od 1. januára 2014 strácajú možnosť nesúhlasiť s rozšírením záväznosti kolektívnej zmluvy vyššieho stupňa. Ak kolektívna zmluva v podniku upravuje nároky zamestnancov v menšom rozsahu ako kolektívna zmluva vyššieho stupňa, zamestnávateľ je povinný poskytnúť zamestnancom tieto vyššie nároky.